פטיש (כלי ירייה)

ממוזער|שרטוט עם חתך לאורך של אקדח M1911 המראה את חלקי המגנון ההדק.
ממוזער|פטיש אליו מחובר נוקר קבוע. אקדח תופי מסוג סמית' אנד וסון מודל 13
ממוזער|אקדח תופי עם פטיש נסתר מסוג סמית' אנד וסון מודל 642

פטיש הוא חלק ממנגנון ההדק בכלי נשק חם המאפשר למשתמש בנשק לירות את התחמושת - הכדור שנמצא טעון בתוך בית הבליעה בקצה הקרוב של הקנה. הפעולה מתבצעת על ידי הפעלת מתקן הקשה שהוא הפטיש, העשוי ממתכת ומעוצב על מנת להסתובב בכוח סביב נקודת ציר. מחזור הירי מתחיל באמצעות שילוב של קפיץ ראשי האוגר אנרגיה אלסטית, מנגנון נעילה שמחזיק את הקפיץ דרוך, מנגנון הקשה להעברת האנרגיה הקינטית מהקפיץ המשתחרר, בדרך כלל הפטיש של כלי הנשק, החלק האחרון של המנגנון הוא נוקר המעביר את תנועת הפטיש אל פִּיקָה - תחל המורכב על תחתית התרמיל. הפעלת הפיקה יוצרת את הניצוץ הראשוני המפעיל את החומרים ההודפים בתוך תרמיל הכדור.

התפתחות
במהלך ההיסטוריה של כלי נשק חמים הופיע הפטיש לראשונה במנגנון הדק מסוג מצת חלמיש. המנגנון כלל פטיש בו שובצה אבן צור שעם לחיצה על ההדק שחררה את הפטיש שהכה בלוחית פלדה כדי ליצור ניצוצות. אלו הביאו להצתת אבק השריפה ששימש כחומר הנעה. אבן הצור הייתה מקובעת לזרוע בשם "קוק" או בתרגום לעברית - תרנגול. לפני הירי, הקוק הוחזק לאחור תחת מתח של קפיץ, לחיצה על ההדק אפשרה לקוק האוחז באבן הצור להסתובב קדימה במהירות מספקת כדי שהמכה תיצור ניצוצות בעת הפגיעה בלוחית הפלדה, הניצוץ הצית מטען קטן בשם "פריימר" - בעברית תחל, שהוחזק בתוך "כוסית הבזק" והצית את מטען אבק השריפה בחלק האחורי של קנה הרובה דרך תעלה מחברת. השלב הבא בתפתחות מנגנוני הדק היה מנגנון כובע-הקשה  שהשתמש ב"כובע" ממולא ב תרכובות רועמות על מנת להצית את אבק השריפה ההודף את הקליע, המנגנון הידוע גם בשם 'קפלוק (אנגלית: caplock) אימץ את השימוש בפטיש ממנגנון מצת חלמיש אך תוכנן להכות בתחל שמולא בחומר מתבקע, התחל הוצמד ל"פטמה" חיצונית ששימש כסדן למכת הפטיש והציתה את מטען אבק השריפה שנדחס קודם לכן לתוך החלק האחורי של הקנה, שמו של מתקן ההקשה שונה מ "תרנגול" ל"פטיש".
סוגי פטיש
מנגנון כובע-הקשה היה בשימוש נרחב במשך כ 50 שנים עד לכניסתו לשימוש של הכדור שבו התרמיל והקליע מחוברים לגוף אחד המאפשר טעינה מהירה מבית בליעה בקצה הקנה של כלי הנשק. הכדור חייב את השימוש במנגנון הדק הכולל מנגנון נקירה להפעלת התחל - פיקה (תחמושת) ומערכת מיכאנית היוזמת את הנקירה, שמשתמשת בני התקנים - הפטיש או הסטרייקר שמהווים בסיס למנגנוני הדק שבשימוש גם אל תוך המאה העשרים ואחת. סטרייקר הוא נוקר המופעל ישירות על ידי קפיץ ולעיתים חסר פטיש לחלוטין, קפיץ הירי דחוס בין כתף סיכת הירי לחלק האחורי של הבריח או מכלול הירי. האנרגיה המאוחסנת בקפיץ של הסטרייקר מועברת ישירות אל סיכת הירי ולאחר מכן אל הפיקה ללא כל העברת אנרגיה או מומנטום לפטיש או מנגנון ביניים אחר. מכיוון שמנגנונים אלו משלבים את שתי הפונקציות של פטיש ונוקר במקשה אחת, הם נחשבים בדרך כלל לפשוטים יותר מבחינה מכנית.
 פטיש חיצוני הוא פטיש אותו ניתן להפעיל ידנית על ידי היורה בנשק, כל הפטיש חיצוני יכול להדרך כנגד הקפיץ הראשי או להיות מורד אל כוון הנוקר מבלי לשחרר ירייה, פטיש כזה מתוכנן עם "דורבן" או "עקב" המאפשר הפעלה ידנית. לפטיש חיצוני יש מספר חסרונות בולטים שהעיקרי בהם הוא סכנה שהפטיש ובעיקר הדורבן יבואו במגע עם גוף חיצוני כגון בגדים או אפילו נרתיק הנשק עצמו. אם הפטיש נמצא במצב דרוך תנועת המשיכה והמגע עם הנרתיק או הבגד עלולים לגרום לפליטת כדור, על מנת לפתור בעיה זו יש אקדחים המשלבים מנגנון בטיחות הנונע תנועה של הפטיש אם ההדק לא נלחץ על ידי היורה. באקדחי תופי יש הנוהגים לשאת את האקדח כאשר הפטיש "נח" על גבי תא ריק בתוף, על מנת לצמצם את הסכנה לירי בשוגג. סכנה נוספת בשימוש באקדח בעל פטיש חיצוני היא ש"הסתבכות" הפטיש בנרתיק או הבגדים יקשו או ימנעו לחלוטין שליפה של הנשק.
פטיש "פנימי" הוא פטיש הנסתר באופן חלקי או באופו מלא מהמשתמש ומורכב כחלק פנימי של מנגנון ההדק, הפטיש הפנימי לא מאפשר הפעלה ידנית ולעיתים לא נראה כלל מחוץ לגוף כלי הנשק, כלי נשק בהם הפטיש סמוי מהעיין נקראים גם "חסרי פטיש" (אנגלית: hammerless) וזאת למרות שיש פטיש מובחן בתוך מנגנון ההדק.
 פטיש ליניארי הוא פטיש המחליק לאורך הציר המאוזן לכוון קנה הנשק במקום להסתובב סביב ציר כמו פטיש חיצוני ומכה בנוקר, זהו מנגנון נדיר יחסית ונמצא במספר קטן של כלי נשק לדוגמה סמפול ויזור 58 (samopal vzor 58) 
דריכה למחצה
ממוזער|פטיש של אקדח קולט סינגל אקשן ארמי במצב חצי דריכה
דריכה למחצה או חצי-דריכה (אנגלית:Half-cock) הוא מצב בוא הפטיש נדרך אך לא למלוא מהלך הדריכה אלא רק חלק מהדרך וזאת על ידי הוספת חריץ בגוף הפטיש שאיפשר ליורה לבחור את מצב הפטיש טרם היריה. דריכה למחצה הוא מנגנון הקיים בעיקר בכלי נשק מהחצי הראשון של המאה -20 בטרם הוכנסו לשימוש מערכות נצירה יעילות. במצב חצי דריכה ניתן היה לשאת את הנשק כאשר יש כדור בבית הבליעה או באקדח תופי כאשר הפטיש נמצא "מול" תא טעון, הפטיש לא לא יכול היה להכות בפיקה בכוח מספיק ליצור ירייה ובכך שימש כמנגנון ביטחון כנגד פליטת כדור, אך איפשר הפעלה מהירה יחסית של כלי הנשק בעת הצורך.

המנגנון הפשוט נסמך על חריץ בגוף הפטיש שאליו משתלבת לשון מתכת שתנועתה נשלטת על ידי קפיץ. כאשר הפטיש משתחרר בפתאומיות ממצב דריכה מלאה לשון המתכת לא משתלבת אל תוך החריץ בפטיש והפטיש יכול להכות בפיקה של הכדור, כאשר הפטיש נע באטיות ממצב דריכה מלאה לשון המתכת נעה ומשתלבת לתוך החריץ בגוף הפטיש ועוצרת אותו באמצע הדרך. המנגנון היה נוטה לכשלים מיכאניים שנבעו מבלאי או שבר של החלקים ובמצב זה הפטיש היה נע במהירות ללא מעצור ומכה בפיקה וכתוצאה מכך היה נפלט כדור.
מנגנוני בטיחות

מערכות נצירה בכלי נשק מאפשרות נעילה או חסימה של הפטיש או כל רכיב אחר ממנגנון ההדק או שילוב של נעילות.
חוסם פטיש
חוסם פטיש הוא מנגנון מכני הדומה לכחוסם נוקר. זהו תפס, חסם או מתקן חוסם אחר המובנה במנגנון ההדק וממוקם בדרך כלל במקום בו הוא יכול למנוע מהפטיש מלהכות בנוקר. בדומה לחוסם, נוקר החסימה לתנועת הפטיש מוסרת כתוצאה מלחיצת ההדק.
 מבטל דריכה
ממוזער|מבט על אקדח SIG P226 מספר 5 הוא כפתור מבטל דריכה
רוב האקדחים המסורתיים חצי-אוטומטיים מסוג פעולה כפולה או פעולה בודדת (DA/SA) מיועדים לנשיאה עם הפטיש מורד (לא דרוך) על כדור טעון, עם או בלי נצרה ידנית. האקדח נחשב בטוח במצב זה מכיוון שמשיכת ה"דאבל-אקשן" שדורכת את הפטיש, משחררת אותו ויורה כפעולה ארוכה אחת יוצרת משיכת הדק ארוכה וכבדה יותר ממשיכת ההדק של כלי נשק בעל מנגנון "פעולה בודדת שמשחרר את הפטיש הדרוך בלבד, ולכן משיכת ההדק בלתי מכוונת בכלי נשק מסוג פעולה כפולה לסוגיו השונים פחות סבירה.

עם זאת, מחזור הירי של אקדח פעולה כפולה משאירה את הפטיש דרוך במצב פעולה בודדת כתוצאה של ירי הכדור הראשון או כדי לטעון כדור ראשון. כדי להחזיר את האקדח למצבו הבטוח, יש צורך להוריד את הפטיש בדרך כלל על ידי אחיזת דורבן הפטיש, משיכת ההדק בזהירות ולאחר מכן הורדה איטית של הפטיש על הנוקר. פטיש של אקדחים חצי-אוטומטיים בנויים ללא דורבן בולט כמו אקדחי תופי, אלא פטיש מעוגל שמגן על יד היורה בעת תנועת המחלק לאחור, מה שמקשה על אחיזת הפטיש בצורה בטוחה עם האגודל ומגדיל את הסיכון לפליטות כדור וירי בשגגה. מבטל דריכה ידני מבטל את הצורך להוריד את הפטיש על כדור בבית הבליעה על ידי שימוש במנוף המשחרר את הפטיש ומאפשר ליורה לעשות זאת כאשר כדור נמצא בבית הבליעה. מנגנון זה חוסם את הפטיש או את תנועת הנוקר לפני שחרור הפטיש. באקדחים בהם הנקירה מתבצעת על ידי סטרייקר, אין פטיש ופעולת החזרת מנגנון ההדק למצב נצור נעשה על ידי מנגנון מבטל דריכה או מנגנון הרפיה המשחרר את דריכת קפיץ הסטרייקר ובכך מונע תנועה של הנוקר, במנגנוני הדק רבים נוסף מנגנון בטיחות נוסף שמכניס לפעולה מחסום מכני לנוקר עצמו.

מבטל דריכה משולב בנצרה ידנית הוא מנגנון מורכב שמשולב במספר סוגי אקדחים. בכלי נשק מתוצרת הקלר וקוך קיים מנגנון המכונה "מנגנון משולש" המאפשר למשתמש בנשק לבטל את הדריכה על ידי לחיצה על מנוף כאשר הנצרה הידנית נמצאת במצב מנותק - מצב "אש", המשתמש יכול גם להפעיל את הנצרה למצב "בטוח" גם כשהנשק דרוך וטעון בכדור על ידי דחיפת המנוף. מנגנון דומה פשוט יותר הידוד כמנגנון "כפול" נמצא באקדחים מתוצרת וולטר ובאקדחים מסוג ברטה M9 בהם העברת הנצרה הידנית למצב נצור מבטלת את דריכת הנשק. האקדח הראשון בו נעשה שימוש במבטל דריכה היה אקדח הראדום VIS  ואפשר לחיילי הפרשים הפולני להשתמש באקדח ביד אחת, המנגנון המאפשר דריכה וביטולה הופיע באקדח זאואר 38H  שנופק לחיילים בצבא גרמניה הנאצית.

ראו גם
 כלי נשק ליריה בודדת
 נשק בעל מנגנון טעינה חוזרת

לקריאה נוספת
 Chris Monturo: Forensic Firearm Examination Academic Press, 2019 
 Bryce M. Towsley: Gunsmithing Made Easy: Projects for the Home Gunsmith Skyhorse Publishing Inc., 2010 
 DK editors: Weapon The ultimate record of arms and armour Dorling Kindersley Ltd, 2008 
 Ian V. Hogg : Firearms and how they work . Motorbuch Verlag, Stuttgart 1986, 

קישורים חיצוניים

הערות שוליים

קטגוריה:כלי ירייה - מבנה ופעולה